paragraph_text: Sve moderne varijante korejskih jezika potječu od starokorejskog jezika, koji se između 3. i 9. stoljeća govorio na području današnje Južne Koreje. Malo je informacijama o jezicima koji su se govorili na poluotoku prije ujedinjenja kraljevstva Sila krajem 7. stoljeća n.e., u prvom redu iz toponimije. Vjeruje se kako su neki od ovih jezika bili korejski, ali postoje dokazi kako su se japanski jezici govorili u središnjim i južnim dijelovima poluotoka. Bilo je mnogo pokušaja da se korejske jezike poveže s drugim jezičnim obiteljima, najčešće s tunguskim jezicima ili japanskim jezicima, ali genetska povezanost među njima nije nedvojbeno dokazana.